डॉ . जितेंद्र सिंह ने कहा कि पिछले सात वर्षों में मोदी सरकार की मुख्य उपलब्धियों में से एक उपलब्धि यह भी रही है कि भारतीय अंतरिक्ष अनुसंधान संगठन (इसरो) अब मुख्य रूप से उपग्रहों की प्रक्षेपण तक ही सीमित नहीं रहा है , बल्कि यह विकास गतिविधियों में भी अपनी भूमिका को लगातार बढ़ा रहा है , इस प्रकार से यह प्रधानमंत्री नरेन्द्र मोदी की ‘ ट्रांसफॉर्मिंग इंडिया ’ मिशन में योगदान दे रहा है।